CELEX: 62008CA0254
Language: et
Date: 2009-07-16 00:00:00
Title: Kohtuasi C-254/08: Euroopa Kohtu (teine koda) 16. juuli 2009 . aasta otsus (Tribunale amministrativo regionale della Campania (Itaalia) eelotsusetaotlus) — Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl versus Comune di Casoria (Eelotsusetaotlus — Direktiiv 2006/12/EÜ — Artikli 15 punkt a — Jäätmete tegeliku tekitamise alusel nende kõrvaldamise kulude jagamata jätmine — Kooskõla saastaja maksab põhimõttega)

12.9.2009   
            
            
               ET
            
            
               Euroopa Liidu Teataja
            
            
               C 220/13
            
         Euroopa Kohtu (teine koda) 16. juuli 2009. aasta otsus (Tribunale amministrativo regionale della Campania (Itaalia) eelotsusetaotlus) — Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl versus Comune di Casoria
   (Kohtuasi C-254/08) (1)
   
   (Eelotsusetaotlus - Direktiiv 2006/12/EÜ - Artikli 15 punkt a - Jäätmete tegeliku tekitamise alusel nende kõrvaldamise kulude jagamata jätmine - Kooskõla „saastaja maksab” põhimõttega)
   2009/C 220/21
   Kohtumenetluse keel: itaalia
   
      Eelotsusetaotluse esitanud kohus
   
   Tribunale amministrativo regionale della Campania
   
      Põhikohtuasja pooled
   
   
      Hagejad: Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl
   
      Kostja: Comune di Casoria
   
      Huvitatud isik: Azienda Speciale Igiene Ambientale (ASIA) SpA
   
      Kohtuasja ese
   
   Eelotsusetaotlus — Tribunale Amministrativo Regionale della Campania — Nõukogu 15. juuli 1975. aasta direktiivi 75/442/EMÜ jäätmete kohta (EÜT L 194, lk 39; ELT eriväljaanne 15/01, lk 23) artikli 15 tõlgendamine — Siseriiklik kord, mis ei jaota jäätmete kõrvaldamise kulusid jäätmete tekitamise või valdamise alusel nende usaldamiseks jäätmete kogumisega või kõrvaldamisega tegelevale ettevõtjale — Kooskõla „saastaja maksab” põhimõttega
   
      Resolutsioon
   
   Euroopa Parlamendi ja nõukogu 5. aprilli 2006. aasta direktiivi 2006/12/EÜ jäätmete kohta artikli 15 punkti a tuleb tõlgendada selliselt, et ühenduse õiguse hetkeseisus ei ole sellega vastuolus niisugused siseriiklikud õigusnormid, mis sätestavad olmejäätmete hoolduse ja kõrvaldamise teenuse rahastamiseks maksu, mis on arvutatud selle teenuse kasutajate poolt tekitatud jäätmete hinnangulise mahu alusel ning mitte jäätmete koguse alusel, mille nad on tegelikult tekitanud ja kogumiseks andnud.
   Siiski tuleb eelotsusetaotluse esitanud kohtul talle esitatud faktiliste ja õiguslike asjaolude alusel uurida, kas põhikohtuasjas kõne all olev tahkete olmejäätmete kõrvaldamise maks ei vii selleni, et teatud „valdajate” — käesoleval juhul hotellide — kanda jäetakse ilmselgelt ebaproportsionaalne kulu võrreldes nende jäätmete koguse või liigiga, mida nad tekitavad.
   
      (1)  ELT C 209, 15.8.2008.